BANPU บวก 3.86% แรงในรอบ 1 เดือน คาดรับรู้โรงไฟฟ้าหนุนกำไร H2/58 ดีมาก
BANPU บวก 3.86% แรงในรอบ 1 เดือน คาดรับรู้โรงไฟฟ้าหนุนกำไร H2/58 ดีมาก
15 ต.ค. 2558

ผู้สื่อข่าวรายงานว่า บริษัท บ้านปู จำกัด (มหาชน) หรือ BANPU ณ เวลา 11.12 น. อยู่ที่ระดับ 24.20 บาท บวก 0.90 บาท หรือ 3.86% ด้วยมูลค่าซื้อขาย 371.52 ล้านบาท ราคาหุ้นวิ่งแรงในรอบ 1 เดือน โดยนับตั้งแต่หุ้นปรับตัวที่ระดับ 24.20 บาท เมื่อวันที่ 4 ส.ค. 58

นายเบญจพล สุทธิ์วนิช รองผู้อำนวยการฝ่ายวิเคราะห์หลักทรัพย์ บล.เคเคเทรด ระบุในบทวิเคราะห์วันนี้ (15 ต.ค.58) ว่า ราคาหุ้น BANPU ปรับตัวขึ้นในเช้านี้ ด้วยวอลุ่มเทรดที่เข้ามาอย่างคึกคัก คาดว่าจะเป็นการเข้ามาเล่นเก็งกำไรของนักลงทุน เนื่องจากราคาหุ้นถือว่ายังอยู่ในระดับที่ต่ำเมื่อเทียบกับราคาเป้าหมายของเราที่ให้ไว้ 34 บาท/หุ้น
นอกจากนี้ หลัก ๆ อยู่ที่ผลประกอบการในช่วงครึ่งหลังปีนี้ (H2/58) จะออกมามีกำไรดีมาก โดยกำไรไตรมาส 3/58 คาดไว้ที่ 800-900 ล้านบาท ถือว่าดีมากเมื่อเทียบกับครึ่งปีแรก (H1/58) ที่มีกำไรประมาณ 15 ล้านบาท แม้ว่า BANPU จะมีการขาดทุนจากสัญญาประกันความเสี่ยงจากความผันผวนของราคาถ่านหิน (Hedging Loss) บ้างก็ตาม แต่ก็จะมีการรับรู้รายได้จากโรงไฟฟ้าเต็มที่ทั้งโรงไฟฟ้า BLCP และโรงไฟฟ้าหงสา โดยรายได้หลักของ BANPU ยังเป็นถ่านหินซึ่งมี cost สูง ขณะที่โรงไฟฟ้ามี cost ต่ำกว่า  